ביקורת על היהדות

ממוזער|הפגנה בתל אביב נגד המצווה לפי היהדות של ברית מילה
ממוזער|הומופוביה ביהדות היא נושא שמעורר הרבה ביקורת.
**ביקורת על היהדות**, החוקים והמנהגים שלה צמחו בעבר מתוך ויכוחים וטיעונים של נוצרים ומוסלמים. לפעמים טענות כאלו הובילו לשריפת ספרים ואנטישמיות. הייתה גם ביקורת פנים יהודית במשך הדורות על אמונות מסוימות. מאז תקופת המודרנה הביקורת כללה גם על רעיונות יותר בסיסיים ביהדות. הייתה גם ביקורת בין זרמים שונים של היהדות.

### כעם הנבחר

רוב זרמי היהדות מאמינים שיהודים הם העם המובחר של אלוהים. עם תפקיד מיוחד כמו לייצג אותו בעולם ולהפיץ ערכי מוסר כ"אור לגויים". יש שרואים ברעיון הזה משמעות עליונות גזענית, כמו שפינוזה ומרדכי קפלן ועוינת לזרים.

## מצוות
פאולוס ראה כבעיה שהפרושים מתמקדים על דינים ולא אמונה. גם מרטין בובר התנגד להלכה פסוקה, שלדבריו מדכאת את הממד האישי ואת הבחירה בין טוב לרע, וכן מגבילה את היכולת להתאמה ולחדשנות, שלדעתו הם מרכיבים מרכזיים של דת חיה, ו"משעבד" אותם למסגרת נוקשה. להבנתו, העיקר הוא אופן העשייה והכוונה ולא עצם קיום הפעולות.

### שחיטה
הובעה ביקורת כנגד שחיטה כשרה כלא הומנית ואכזרית. לפעמים העלו טענות לא מבוססות לאסור שחיטה בסיבות אנטישמיות. ארגוני בעלי חיים טוענים ששחיטה ללא הימום או הרדמה גורמת לצער ללא צורך.
ממוזער|טקס ברית מילה

### ברית מילה

במשך ההיסטוריה וגם היום מילה נתקף כמשהו כואב ואכזרי ונדמה להשחתת אבר מין. יש שרואים בעיה מוסרית לשנות שלמות הגוף והפחתת הנאה המינית העתידית של הילד ללא הסכמתו. יש מתנגדים לאופן שהוא נעשה - ללא תרדמה ועם מוהלים לא מוסכמים לרפואה. יש הרבה ביקורת גם פנים יהודית על הסיכונים והגועל במציצה בפה שנעשה היום בעיקר אצל חרדים.

### ביקורת מדתות אחרות
פאולוס ביקר את היהודים על זה שלא הכירו את ישו כמשיח. בקוראן יש ביקורת על זה שיהודים העריצו אחד בשם עזאיר (מקובל שהכוונה לעזרא) וכהמשך לכך אבן חזם האשים את עזרא כשקרן וכופר ששיבש והוסיף לתורה.

## ביקורת פילוסופית
שפינוזה טען שהמוסר שמופיע בתורה אינו מוצג כרעיון אוניברסלי אלא כאמצעי פוליטי ולצרכים לאומיים.

עמנואל קאנט חשב שאי אפשר להגדיר את יהדות כדת מכיוון שחסר לו הפנמה של מוסר ודורש בעיקר מעשים חיצונים. הוא ראה משיחיות יהודית כחוויה לאומית-פוליטית. כפי שהוא הבין, היא עוסקת רק בדברים בעולם הזה ואין לה שום ניסוח למושג של נצחיות.

## ביקורת פנימית
בין הזרמים השונים ביהדות קיימת ביקורת הדדית. כשנפתח זרם חדש יש ביקורת מהצד השמרני למה לא נכון לשנות ממה שהיה מקובל ומנגד מצד התנועה החדשה למה יש צורך בשינוי ומה בעיות בדרך הישנה.

### חסידות

כשהתחילה תנועת החסידות במאה ה-18 הייתה עלייה ביקורת רחבה מצד הציבור האורתודוקסי באירופה. אלו שדחו את רעיונותיה ומנהיגיה כונו "מתנגדים". במשך הזמן שתי הקבוצות התקרבו, למרות שהבדלים פילוסופיים נשארו. לפי החסידות, אפילו אדם פשוט יכול להגיע לגדולה רוחנית באמצעות עזרה לזולת ואהבת האל. הבעל שם טוב, מנהיג התנועה, גם התנגד לתעניות וסיגופים והעדיף התמקדות בשמחה ובטהרת הלב. 

המתנגדים ביקרו את החסידות על כך שהפיצה רעיונות קבליים לציבור הרחב, שלטענתם לא יוכלו להבין אותם והדבר חסר אחריות. לדבריהם, חשוב יותר להתמקד בלימוד תורה רגיל, ופרשנות פשטנית בתפילה במקום כוונות מיסטיות. בצורה דומה, טענו שהם הקדישו יותר מדי זמן לתפילה על חשבון לימוד תורה. ובכלל לא התעסקו מספיק בלימוד התורה. 

הם גם חששו שהיא תעודד אנטינומיזם והמשך של שבתאות, היו טענות כי לא הקפידו מספיק בהלכה - למשל במשך הדורות על כך שלא מקפידים על זמני תפילה.  

פנחס מפולוצק, מטיף נגד החסידות, טען כי החסידים משתמשים בתנועות חיצוניות כדי להראות לאחרים את טהרת ליבם, בשל טענות בסגנון הזה כינו אותם "מתחסדים". עד הופעת תנועת החסידות היו יחידים שנקראו חסידים אך הם הדגישו פרישות וסיגופים. לעומת זאת, התנועה החדשה בדרך כלל, ראתה חשיבות ואף אפשרות להתעלות רוחנית גם דרך דברים גשמיים. רעיון זה של עבודת ה' בגשמיות החריד את המתנגדים, שראו ערך בפרישות, וטענו כי החסידים "עושים את כל ימיהם כחגים". הם גם ביקרו את החסידים על תפיסתם שניתן להגיע לדבקות באלוהים ולמצב רוחני שלם במהלך החיים, ולא רק לאחר המוות בעולם הבא.

## הערות שוליים

קטגוריה:ביקורת
קטגוריה:תאולוגיה
קטגוריה:יהדות
קטגוריה:דת